open-index/open-wikipedia-markdown huggingface dataset:
פרוטון סאוי

**פרוטון סאוי** (במלאית: **Proton Savvy**) היא מכונית סופרמיני מתוצרת יצרנית הרכב המלזית PROTON Holdings  אשר יוצרה במלזיה בין השנים 2005 – 2011.

## "פרוטון סאוי"

* 5 דלתות האצ'בק.
* 5 נוסעים.
* מנוע קדמי.
* מנוע בנזין 1.1 ליטר, מתוצרת רנו סדרה "Renault D-Type engine" .
* סוג הנעה: הנעה קדמית 4x2.
* קיבולת מכל דלק - 40 ליטר.
* תאוצה בין 0–100 קמ"ש היא 12.6 שניות (מנוע המשודל לתמסורת ידנית).
* תאוצה בין 0–100 קמ"ש היא 14.4 שניות (מנוע המשודל לתמסורת אוטומטית מסוג "Automated manua transmission").

### ייצוא "פרוטון סאוי"
* דגם "פרוטון סאוי" יוצא למספר ארצות: אוסטרליה, בריטניה, סינגפור, דרום אפריקה, אינדונזיה, תאילנד וטאיוואן.

בשנת 2008 "פרוטון סאוי" דורגה בין 10 המכוניות הנמכרות ביותר בתאילנד.

## גלריה

קובץ:Proton Savvy (first generation) (front), Serdang.jpg | "פרוטון סאבי"
קובץ:Proton Savvy (first generation, first facelift) (rear), Serdang.jpg | "פרוטון סאבי"
קובץ:2007 Proton Savvy M-Line AMT in Cyberjaya, Malaysia (01).jpg | "פרוטון סאבי", שנת 2007
קובץ:2007 Proton Savvy M-Line AMT in Cyberjaya, Malaysia (02).jpg | "פרוטון סאבי", שנת 2007
קובץ:Proton Savvy - 001.jpg | "פרוטון סאבי"
קובץ:2008 Proton Savvy (Modified) in Singapore (02).jpg | "פרוטון סאבי", שנת 2008
קובץ:Proton Savvy (8446347335).jpg | "פרוטון סאבי"
קובץ:Proton Savvy (rear), Denpasar.jpg | "פרוטון סאבי"


## ראו גם
* פרוטון ג'וארה
* פרוטון ארנה
* פרוטון וירה
* פרוטון פוטרה
* פרוטון אינספירה

## קישורים חיצוניים

* 
* 
* פרוטון - אתר היצרן (proton.com)

## הערות שוליים

קטגוריה:מכוניות סופרמיני
קטגוריה:דגמי מכוניות שהושקו ב-2005
קטגוריה:כלי רכב המורכבים במלזיה
יחסי ארגנטינה–הפיליפינים

**יחסי ארגנטינה–הפיליפינים** הם היחסים הדיפלומטיים בין הרפובליקה הארגנטינאית לרפובליקת הפיליפינים. שתי המדינות חברות באיגוד האקדמיות לשפה הספרדית ובאו"ם.

## היסטוריה
גם ארגנטינה וגם הפיליפינים חולקות היסטוריה משותפת בעובדה ששתי המדינות היו בעבר חלק מהאימפריה הספרדית. במהלך התקופה הקולוניאלית הספרדית, ארגנטינה הייתה אז חלק ממלכות המשנה של ריו דה לה פלטה אשר בירתה הייתה בואנוס איירס בזמן שהפיליפינים נשלטו ממלכות המשנה של ספרד החדשה אשר בירתה הייתה מקסיקו סיטי. היחסים הדיפלומטיים בין ארגנטינה לפיליפינים החלו ב-27 באוגוסט 1948. באפריל 1949 פתחו הפיליפינים צירות דיפלומטית בבואנוס איירס. במאי 1960 הוגבהו שתי החומות של הצוותים הדיפלומטיים לדרגת השגרירות.

ביולי 1986 הפך הנשיא ראול אלפונסין לראש המדינה הארגנטינאי הראשון שביקר בפיליפינים. באוקטובר 1995 ביקר גם נשיא ארגנטינה, קרלוס מנם, בפיליפינים. בספטמבר 1999 ערך נשיא פיליפינים, ג'וזף אסטראדה, ביקור ממלכתי בארגנטינה, והפך לראש המדינה הפיליפיני הראשון שביקר במדינה הדרום אמריקאית.

בספטמבר 2012 ביקר שר החוץ הארגנטינאי, הקטור טימרמן, בפיליפינים ונפגש עם הנשיא בניגנו אקינו השלישי כדי לדון בהרחבת היחסים של שתי המדינות, עם אנשים ואפשרויות מעורבות תרבותיות. בפברואר 2014 קיימו שתי המדינות את ישיבת ההתייעצות הבילטרלית השנייה במנילה, שם הסכימו לשפר עוד יותר את קשרי הסחר הדו-צדדיים.

בשנת 2018 חגגו שתי המדינות 70 שנה ליחסים דיפלומטיים.

## ביקורים רמי דרג
[ממוזער|נשיא ארגנטינה [קרלוס מנם עם נשיא הפיליפינים ג'וזף אסטראדה בבואנוס איירס; 1999.]]
**ביקורים רמי דרג מארגנטינה לפיליפינים**
* נשיא ארגנטינה ראול אלפונסין (1986)
* נשיא ארגנטינה קרלוס מנם (1995)
* שר החוץ הקטור טימרמן (2012)

**ביקורים רמי דרג מהפיליפינים בארגנטינה**
* נשיא הפיליפינים ג'וזף אסטראדה (1999)
* שר החוץ אלברט דל רוסאריו (2011)

## היחסים בין שתי המדינות
שמאל|ממוזער|שגרירות הפיליפינים בבואנוס איירס
שתי המדינות חתמו על מספר הסכמים כמו הסכם הקמת יחסים דיפלומטיים (1948); הסכמה להעלאת הייצוגים הדיפלומטיים של שתי המדינות לדרגת שגרירות (1960); חוזה ידידות ויחסי תרבות (1965); הסכם מסחרי (1988); מזכר הבנות לקידום הסחר בענייני חקלאות (1995); הסכם על דיכוי ויזות לבעלי דרכונים דיפלומטיים ורשמיים (1999); הסכם לקידום הגנה והשקעות הדדיות (1999); הסכם להקמת מנגנון להתייעצויות דו צדדיות בין משרד יחסי החוץ של שתי המדינות (2005); ומזכר הבנות בין מכון שירות החוץ של הפיליפינים והמכון לשירות החוץ של האומה הארגנטינאית (2011).

## נציגויות דיפלומטיות
* ארגנטינה מחזיקה בפיליפינים שגרירות במנילה.
* הפיליפינים מחזיקה בארגנטינה שגרירות בואנוס איירס.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
ניקולאס ספולי

**ניקולאס פדריקו ספולי** (בספרדית: **Nicolás Federico Spolli**; נולד ב-20 בפברואר 1983) הוא כדורגלן עבר ארגנטינאי ששיחק בעמדת הבלם.

## קריירת מועדונים
### ניואל'ס אולד בויס

ספולי נולד ברוסאריו והחל את הקריירה במחלקת הנוער של קבוצת עיר הולדתו, ניואל'ס אולד בויס. בשנת 2005, הוא קודם לסגל הקבוצה הבוגרת. בקבוצה זו הוא היה שחקן הרכב פותח ובמהלך ארבע שנים הוא ערך למעלה ממאה הופעות.

### קטניה

ב-24 ביולי 2009, כרטיס השחקן של ספולי נרכש על ידי קטניה עבור מיליון אירו בחוזה לארבע שנים. הוא כבש את שערו הראשון בליגה ב-6 בינואר 2010 בניצחון 0–1 על בולוניה. ב-14 בפברואר 2012, החוזה של ספולי הוארך עד ל-30 ביוני 2015. בתום מועד חלון העברות של אותה העונה, הוא היה קרוב כפסע לעבור לטוטנהאם מהפרמייר ליג עבור סכום של קרוב לשמונה מיליון פאונד, אך הוא החליט להישאר במדי קטניה ולהישאר עונה נוספת בקבוצה.

### השאלה לרומא

ב-2 בפברואר 2015, הוא הושאל לרומא בעסקה אשר כללה אפשרות רכישה. במחזור הסיום של הליגה, שנערך ב-31 במאי, הוא ערך את הופעת הבכורה והיחידה שלו במדי הזאבים במסגרת הפסד הבית 2–1 לפלרמו. בתום העונה, אפשרות הרכישה שלו לא מומשה על ידי רומא והוא שב לקטניה.

### קארפי

לאחר ששוחרר מקטניה, הוא הצטרף ב-24 ביולי 2015 לקבוצה שהעפילה לסרייה א', קארפי, בחוזה לעונה אחת עם אפשרות הארכה לעונה שנייה. לאחר ארבע הופעות בלבד במדי הקבוצה, החוזה שלו הותר ב-20 בינואר 2016.

### קייבו ורונה

ב-22 בינואר 2016, קייבו ורונה הודיעה על צירופו של ספולי. לעומת זאת, ב-30 ביוני 2017, ההרפתקה של ספולי הסתיימה לאחר עונה אחת בלבד אשר כללה 31 הופעות במדי הקבוצה.

### גנואה

כעבור כשבוע משחרורו מ"החמורים המעופפים", הוא חתם על חוזה בקבוצת גנואה ממחוז ליגוריה. הוא רשם את הופעת הבכורה שלו בליגה ב-17 בספטמבר בהפסד 3–2 ללאציו, כשבאותו המשחק הוא נפצע בברכו. הוא חזר לשחק ב-19 בנובמבר בניצחון החוץ על קרוטונה. הוא נשאר במדי האדומים כחולים עד לינואר 2019, כשבמהלך תקופה זו הוא רשם 30 הופעות בכל המסגרות.

### קרוטונה

ב-17 בינואר 2019, קרוטונה הודיעה על השאלתו של ספולי מגנואה עד לתום העונה בעסקה אשר כללה חובת רכישה. לאחר תריסר הופעות במדי קרוטונה, חובת הרכישה מומשה על ידי האחרונה.

## קישורים חיצוניים

## הערות שוליים

קטגוריה:כדורגלנים ארגנטינאים
קטגוריה:בלמי כדורגל ארגנטינאים
קטגוריה:רוסאריו: כדורגלנים
קטגוריה:כדורגלני ניואל'ס אולד בויס
קטגוריה:כדורגלני קטניה
קטגוריה:כדורגלני רומא
קטגוריה:כדורגלני קארפי
קטגוריה:כדורגלני קייבו ורונה
קטגוריה:כדורגלני גנואה
קטגוריה:כדורגלני קרוטונה
קטגוריה:ארגנטינאים שנולדו ב-1983
יחסי אינדונזיה–וייטנאם

**יחסי אינדונזיה–וייטנאם** הם היחסים הדו־צדדיים בין אינדונזיה ווייטנאם. אינדונזיה ווייטנאם הן מדינות שכנות בעלות גבולות ימיים השוכנים על ים סין הדרומי. שתי המדינות הן חברות ב־ASEAN ו־APEC.

## היסטוריה
היחסים בין אינדונזיה ווייטנאם מאוד ותיקים, במיוחד הקשרים עם דרום וייטנאם שהחלו בסביבות המאה ה-7, בעידן של ממלכות צ'אמפה, סריוויג'איה , ומאוחר יותר מג'פהיט. ברשומות באינדונזיה מהמאה ה-15 מוזכרת הנסיכה דארוואטי, נסיכת צ'אם, שהייתה נשואה למלך קרטאויאיה, השליט השביעי של מג'אפית. את קברו של "פוטרי שמפה" (נסיכת שמפה) ניתן למצוא בטרולאן שבמזרח ג'אווה, אתר בירת מג'פהיט. מהמאה ה-15 עד ה-17 צ'אם המוסלמית קיימה יחסים לבביים עם סולטנות אצ'ה. סולטנות זו הייתה ממוקמת בקצה הצפוני של סומטרה וקידמה באופן פעיל לאמונה האסלאמית בארכיפלג האינדונזי.

### לאחר העצמאות
בעוד שמערכת היחסים הדיפלומטית הבלתי פורמלית התקיימה כבר משנות הארבעים, קשרים דיפלומטיים רשמיים כוננו רק לאחר ועידת באנדונג בשנת 1955. אינדונזיה הקימה קונסוליות כלליות בהאנוי וסייגון בדצמבר וספטמבר של אותה שנה. בהתחלה שמרה אינדונזיה על נייטרליות בין הצפון והדרום, אולם ממשלת אינדונזיה תחת סוקרנו פנתה לטובת צפון וייטנאם הקומוניסטית. הו צ'י מין ביקר באינדונזיה בשנת 1959 וסוקארנו ביקר שוב בשנה שלאחר מכן. בסופו של דבר, ב־10 באוגוסט 1964 הוקמה שגרירות בהאנוי, שהביאה לניתוק הקשרים הדיפלומטיים עם דרום וייטנאם וסגירת הקונסוליה בסייגון. שגרירות זו נשמרה אפילו כאשר סוהארטו השתלט על השלטון.

ב־28 ביולי 1995 הפכה וייטנאם לחברה השביעית ב-ASEAN – איגוד מדינות דרום-מזרח אסיה. שיתוף הפעולה הדו-צדדי באמצעות ASEAN קודם מאז.

## ביקורים רמי דרג
[שמאל|ממוזער|250x250 פיקסלים|[סוסיליו באמבאנג יודהויונו וטרואונג טאן סאנג בארמון מרדקה, ג'קרטה, 27 ביוני 2013.]]
בפברואר 1959 ביקר נשיא צפון וייטנאם הו צ'י מין באינדונזיה, ואילו הנשיא סוקרנו ביקר בצפון וייטנאם ביוני באותה השנה. בנובמבר 1990 ביקר הנשיא סוהארטו בווייטנאם. באפריל 1994 ביקר הנשיא לאק אנח באינדונזיה. נשיא אינדונזיה, מגוואטי סוקרנופוטרי ביקר בהאנוי ב־22 באוגוסט 2001, וגם ביוני 2003, והנשיא טרן א לנג ביקר בג'קרטה בנובמבר 2001. נשיא אינדונזיה סוסיליו באמבאנג יודהויונו ביקר בהאנוי ב-28 במאי 2005. ב-27 ביוני 2013, נשיא וייטנאם, טרואונג טאן סאנג ביקר באינדונזיה וקרא קריאה למקבילו האינדונזי, סוסילו במבנג יודויונו, לחיזוק היחסים הדו-צדדיים והעמקת שיתוף הפעולה במגזרי מפתח, כמו גם הסכמת לכונן שותפות אסטרטגית.

## תיירות
בשנת 2016 ביקרו באינדונזיה כ־50,000 תיירים וייטנאמים, כאשר 70,000 אינדונזים הגיעו לווייטנאם.

## מחלוקות טריטוריאליות
לאינדונזיה ווייטנאם אין כיום מחלוקות טריטוריאליות. עם זאת, בהתייחס לסכסוכים טריטוריאליים בים סין הדרומי, אינדונזיה תומכת ומפצירה במדינות ASEAN (כולל וייטנאם והפיליפינים) לאחד ולאשר מחדש את הצהרת ההתנהלות (DOC) של גורמים המעורבים, הצורך לאשר מחדש את ההנחיות, קוד ההתנהגות (COC) בים המזרחי (ים סין הדרומי), והצורך לכבד חוקים בינלאומיים ואת אמנת האו"ם לחוק הים (UNCLOS).

בשנים האחרונות הוטבעו ספינות דיג וייטנאמיות שנלכדו באזור הכלכלי הבלעדי באינדונזיה, כאשר 96 אוניות הוטבעו במהלך 2016, הכמות הגדולה ביותר בהשוואה למדינות אחרות. נשיא אינדונזיה הביע את רצונו לפתור סוגיות של EEZ בפני מקבילו הווייטנאמי במהלך פסגת ה־G-20 בהמבורג 2017, שבה וייטנאם התארחה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
דווצ'ר

**דווצ'ר** (בהונגרית: **Devecser**) היא עיר במחוז וספרם, שבצפון-מערב הונגריה.
כמו יישובים רבים באירופה גם בדווצ'ר מספר התושבים נמצא בירידה. כך, בשנת 1990 חיו בעיר 5,206 תושבים, ובשנת 2023 רק 4,200 תושבים.

## קהילה יהודית
יהודים התיישבו לראשונה במקום בתחילת המאה ה-18. רובם היו סוחרים ובעלי מקצועות חופשיים ולקהילה היו חברה קדישא ובית כנסת ששופץ בשנת 1894 בתרומתו של הרוזן פרנץ אסטרהאזי וכן פעלו בקהילה בית ספר ואגודת נשים.

בתקופת הטרור הלבן נרצח בעיר יהודי אחד וכמה נכלאו למשך שנה במחנה הסגר בזאלאגרסג.

בשנת 1941 אחרי מתקפת גרמניה על ברית המועצות, נשלחו גברים יהודיים מהעיר לעבודות כפייה, רובם נשלחו לחזית אוקראינה וסיכנו את חייהם בעבודות פינוי מוקשים.

במרץ 1944, אחרי כניסת הגרמנים להונגריה, הוקם גטו בדווצ'ר, הוטל עוצר על היהודים והם הורשו לצאת מבתיהם רק פעם ביום לשם קניית מזון. ב-30 במאי הובאו לגטו כל היהודים שישבו בכפרים הסמוכים. וב-19 ביוני 1944 שולחו יהודי גטו דווצ'ר למחנה ההשמדה אושוויץ.

אחרי המלחמה חזרו לדווצ'ר כמה עשרות יהודים ששרדו. הם חידשו את חיי הקהילה ובמאי 1946 חנכו לוח זיכרון לזכר 342 יהודי העיירה והסביבה שנספו בשואה. בניין בית הכנסת נהרס ובמקומו נחנך בשנת 1947 בית תפילה צנוע.

במקום נותר בית קברות יהודי.

## ערים תאומות
* 
* 

## ילידי המקום
* **[[גאבור פלודי]]** במקור **ואטרסדורף** (1846–1932) מנהל תיאטרון יהודי-הונגרי, היה המייסד המשותף והמנהל הראשון של תיאטרון הקומדיה של בודפשט.
* **[[שאנדור פלודי]]** במקור **ואטרסדורף** (1873–1945) היה במאי תיאטרון. בנו של גאבור פלודי, אחיו התאום של ינה פלודי.
* **[[מיקלוש פלודי]]** במקור **ואטרסדורף** (1870 – 1942) היה מנהל תיאטרון, מחזאי הונגרי-יהודי, בנו של גאבור פלודי, אחיהם של התאומים ינה פלודי ושאנדור פלודי.
* **[[ינה פלודי]]** במקורי **ואטרסדורף** (1873 – 1933) מנהל תיאטרון, הונגרי-יהודי, בנו של גאבור פלודי, אחיו התאום של שאנדור פלודי. אחיו הצעיר הוא מיקלוש פלודי.
***[[מור הופמן]]** (1843 – 1915) היה מורה, עורך, סופר יהודי-הונגרי, אביו של שאנדור הבשי.
***[[מרק אנטל]]** **קוֹהְְן (כהן)** (1880 – 1942) היה מורה, מתמטיקאי, פוליטיקאי תרבות יהודי-הונגרי, אביהם של יאנוש אנטל ושל אישטוואן אנטל.
***[[אדן פוגאן]]** (במקור **פולק**, 1886 – 1967) היה דוקטור לרפואה (MD), רופא אף אוזן גרון, פרופסור באוניברסיטה, מנהל בית חולים.

## קישורים חיצוניים

*  
* 
* 

## הערות שוליים

קטגוריה:הונגריה: ערים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
אנגרי בירדס מלחמת הכוכבים

**אנגרי בירדס מלחמת הכוכבים** (באנגלית: **Angry Birds Star Wars**) הוא משחק וידאו פאזל, מעין שילוב בין זיכיון מלחמת הכוכבים לסדרת משחקי הווידאו אנגרי בירדס. המשחק הושק ב־8 בנובמבר 2012, תחילה למכשירי Windows, iOS ו־Android, בהמשך גם ל־Mac ו־BlackBerry. המשחק הוא המשחק השישי של בסדרת אנגרי בירדס. הדמויות מוגנות בזכויות יוצרים מסרטי מלחמת הכוכבים של ג'ורג 'לוקאס. ב־18 ביולי 2013 הודיעה Rovio כי אנגרי בירדס מלחמת הכוכבים יצא ל-PlayStation 3, PlayStation Vita, Xbox 360, Wii, Wii U ו־Nintendo 3DS ב־29 באוקטובר 2013, בשילוב עם Activision. החל מאוגוסט 2013, המשחק הורד למעלה ממאה מיליון פעמים בפלטפורמות השונות שלו.

ב־15 ביולי 2013 הכריזה Rovio על משחק המשך בשם אנגרי בירדס מלחמת הכוכבים 2. הוא מבוסס על הטרילוגיה המקדימה של מלחמת הכוכבים וסדרת הטלוויזיה מלחמת הכוכבים: המורדים. אנגרי בירדס מלחמת הכוכבים 2 יצא ב־19 בספטמבר 2013 כהמשך הרשמי של המשחק הראשון.

## המשחק
המשחק משלב אלמנטים של אנגרי בירדס ו־Angry Birds Space הכוללים שלבים המתרחשות הן בשטח רגיל והן בחלל החיצון. המשחק מתחיל בטטואין, כוכב הבית המדברי של לוק סקייווקר - וממשיך לכוכב המוות, הות', עיר העננים, אנדור, ולבסוף כוכב המוות השני. למעט הבלוז, כל הציפורים מקבלות כוחות חדשים - שחלקם משודרגים ככל שהמשחק מתקדם. שחקנים יכולים לשחק שוב שלבים שכבר הושלמו עם היכולות המשודרגות.

ההבדלים ממשחקים אחרים הם שציפורים עדיין עשויות לבצע את היכולות שלהם בשבריר שנייה לאחר התנגשות עם חפץ; המילניום פלקון מחליפה את "העיט האדיר" מהמשחקים הקודמים. כאשר מרוויחים מספר מסוים של כוכבים, השחקן מקבל פרס - שיכול להיות 5 מילניום פלקון או גישה לרמת דרואיד הזהב. ישנן רמות בונוס נוספות אם השחקן מצליח לפגוע בדרואידים מוזהבים בשלבים מסוימים. ב־13 ביוני 2013, נוספו חיזוקים (Power-Ups) למשחק.

הייתה גרסת פייסבוק של המשחק שכללה טורנירים שבועיים בנוסף לכמה שלבי סיפור. היא נסגרה ב־3 במרץ 2014.

## ביקורות
המשחק זכה לביקורות חיוביות עם ציון של 88/100 באתר Metacritic בהתבסס על 22 ביקורות. מארק בראון מ"Pocket Gamer" העניק לתואר פרס זהב, ושיבח את המשחק על היותו "נאמן למקור" ו"מלא תוכן". ג'סטין דייוויס מ- IGN טען שזה משחק נהדר עם הרבה אזכורי מלחמת הכוכבים, ויש לו מגוון עצום של שלבים.

בסקר שנערך בשנת 2013 באתר Rovio, המשחק אסף את מרב הקולות למשחק האנגרי בירדס האהוב, גם גרסת הפייסבוק זכתה לביקורת חיובית רבה.

בטקס פרסי הוובי לשנת 2013, המשחק הוענק כ"משחק הטוב ביותר" הן מהשופטים והן כ"בחירת הקהל".

## קישורים חיצוניים
*

## הערות שוליים

מלחמת הכוכבים
קטגוריה:משחקי וידאו משנת 2012
קטגוריה:מלחמת הכוכבים
קטגוריה:משחקי מובייל
קטגוריה:משחקי קרוס-אובר
קטגוריה:משחקי וידאו שפותחו בפינלנד
קטגוריה:משחקי iOS
המועמד (סרט, 1972)

**המועמד** (באנגלית: **The Candidate**) הוא סרט קולנוע אמריקאי משנת 1972 בבימויו של סידני פולאק, עם רוברט רדפורד ופיטר בויל בתפקידים הראשיים.

התסריט נכתב בידי ג'רמי לרנר  שהיה כותב בנאומים של הסנטור יוג'ין מקארתי בבחירות לנשיאות ארצות הברית 1968.

תסריט זה זיכה אותו בפרס אוסקר לתסריט המקורי הטוב ביותר, כן היה הסרט מועמד לפרס אוסקר למיקס הסאונד הטוב ביותר.

עלילת הסרט היא על "הרצת" מועמד מקליפורניה לבחירה לסנאט ארצות הברית ומתרכזת באנשי התקשורת ויחסי הציבור סביבו, לעיתים באופן קומי.

נטלי ווד מופיעה בשמה בהופעת קמע כמו הבמאי סידני פולאק, יוברט המפרי, אלן קרנסטון, ברודריק קרופורד, ג'ורג' מקגוורן ועוד.

## תקציר העלילה
פול לוקאס (פיטר בויל) הוא יועץ פוליטי ומנהל מסעות בחירות ותיק. המפלגה הדמוקרטית בקליפורניה מטילה עליו למצוא מועמד שייתחרה במועמד הרפובליקני הוותיק קרקר ג'רמון (דון פורטר).

הוא בוחר בויליאם (ביל) מקיי (רוברט רדפורד) בגלל שהוא צעיר, נאה ובנו של מושל קליפורניה לשעבר, ג'ון מקיי (מלווין דאגלס). ביל הוא עורך דין אידיאלסט, תמים וביישן ומסתייג בהתחלה מההצעה אך פול מצליח לשכנע אותו וביחד עם אנשי תקשורת הוא מתחיל להריץ אותו. ביל דורש שיינתן לו חופש לבטא את דעותיו. הוא נפגש עם אוכלוסיות צעירים, קשישים, שחורים, אמהות, מחבק תינוקות ועוד ומשוחח אתם אבל מסע הבחירות שלו מקרטע.

כשפורצת שרפה גדולה במליבו, מגיעם ג'רמון ומקיי במסוקים. ג'רמון המבוגר והמנוסה מפריח הבטחות וסיסמאות ואילו מקיי נראה נבוך וחסר ביטחון.

בגלל שג'ון מקיי לא מתערב לטובת בנו מסיקים שאין הוא שבע רצון ממנו. הוא מתחיל לנאום באולמות ריקים ולריב עם פול ופמליית היועצים שלו. לבסוף הוא מסכים להיפגש עם אביו ולבקש את עזרתו. כאשר הפער בינו לג'רמון מצטמצם, מסכים ג'רמון לעימות טלוויזיוני.

בעיות נראה ג'רמון בוטח בעצמו ועל השאלות יש לו תשובות מוכנות מראש וסיסמאות נבובות. מקיי נראה נבוך וחסר ביטחון ומפליט תשובות כפי שהורו לו. בסוף הדיון הוא מתפרץ ואומר שלא דנו בבעיות חשובות כמו עוני וגזענות. פול כועס עליו אבל התקשורת מקבלת זאת יפה. ג'ון מגיע לברך אותו וזה מתקבל כאילו הוא תומך בו. מצבו של מקיי משתפר.

מקיי מנצח בבחירות אך הוא אינו שמח ומתחמק ממסיבת הניצחון. הוא שואל את פול: "ומה עכשיו"? אך לא מקבל תשובה.

## צוות השחקנים

## קישורים חיצוניים
* 

* קדימון להמועמד 1972, באתר יוטיוב
* בקורת על המועמד 1972, באתר יוטיוב

קטגוריה:סרטי 1972
קטגוריה:סרטים באנגלית
קטגוריה:סרטי האחים וורנר
קטגוריה:סרטי רוברט רדפורד
קטגוריה:הבחירות לנשיאות ארצות הברית בתרבות
קטגוריה:סרטי דרמה קומית
קטגוריה:סרטים שצולמו בקליפורניה
עליזה צ'מפין

**אליזבת (ליזל) עליזה צ'מפין-ילון** (בגרמנית: **Elizabeth (Liesel) Aliza Czempin-Yallon**; 8 במרץ 1913 – 12 באוגוסט 2004) הייתה אתלטית יהודייה, זוכת מדליית ארד במכביה השנייה (1935), בהיותה חלק ממשלחת ספורטאים יהודים שהגיעו מגרמניה הנאצית, ואלופת ארץ ישראל (1940) בהטלת כידון וסגנית אלופת ארץ-ישראל בהדיפת כדור ברזל ובזריקת דיסקוס.

## ביוגרפיה
צ'מפין נולדה וגדלה בברלין. היא התאמנה בקבוצת בר כוכבא ברלין.

### קריירה ספורטיבית
#### 1935
במכביה השנייה, שנערכה בשנת 1935 זכתה צ'מפין במדליית ארד בהטלת כידון בתוצאה של 29.53 מטר, אחרי ליליאן קופלנד מארצות הברית האלופה האוליפית מלוס אנג'לס 1932 (36.92 מטר) ומרתה יעקב מגרמניה (31.79 מטר).

לאחר שעלתה לארץ ישראל היא התאמנה בקבוצת מכבי ירושלים ואחר כך בקבוצת מכבי חיפה.

#### 1940
באליפות ארץ ישראל שנערכה באצטדיון המכביה בתל אביב במאי 1940 היא זכתה ב-3 מדליות, 1 זהב ו-2 כסף. מדליית זהב בהטלת כידון בתוצאה של 26.38 מטר, לפני ספיר ממכבי תל אביב (26.13 מטר) ורות מנדלה ממכבי חיפה (23.20 מטר). מדליות כסף, בהדיפת כדור ברזל בתוצאה של 8.84 מטר, אחרי פרידה ליכטבלאו ממכבי תל אביב (9.42 מטר) ולפני רות מנדלה (8.07 מטר) ובזריקת דיסקוס בתוצאה של 24.10 מטר, אחרי פרידה ליכטבלאו (33.80 מטר) ולפני רות מנדלה (23.11 מטר).

#### 1941
בתחרות ארצית שנערכה בחיפה ב-8 בפברואר 1941 קבעה צ'מפין בהטלת כידון תוצאה טובה יותר משיא ארץ ישראל שלא תוכר של 30.52 מטר.

## קישורים חיצוניים
* אליזבט (ליזל) צ'מפין וחברים על האוניה "רומה" בדרך למכביה השנייה שהתקיימה בארץ ישראל, 1935, באתר בית התפוצות
* אליזבט (ליזל) צ'מפין, אלופת המכביה השנייה בהטלת כידון, וחברים, תל אביב, ארץ ישראל, 1935, באתר בית התפוצות
* 
* Entwicklung der Leichtathletik Bestleistungen des Deutscher Kreis des Makkabi-Weltverbandes (historisch) 

## הערות שוליים

קטגוריה:ישראליות ילידות גרמניה
קטגוריה:ישראלים ילידי גרמניה
קטגוריה:אתלטיות ארץ-ישראליות
קטגוריה:אתלטים ארץ-ישראלים
קטגוריה:נשות העלייה החמישית
קטגוריה:אנשי העלייה החמישית
קטגוריה:מטילות כידון
קטגוריה:הודפות כדור ברזל ישראליות
קטגוריה:הודפי כדור ברזל ישראלים
קטגוריה:זורקות דיסקוס ישראליות
קטגוריה:זורקי דיסקוס ישראלים
קטגוריה:ישראליות שנולדו ב-1913
קטגוריה:ישראלים שנולדו ב-1913
קטגוריה:ישראליות שנפטרו ב-2004
קטגוריה:ישראלים שנפטרו ב-2004
קרחון קלטי

**קרחון קלטי** (באנגלית: **Keltie Glacier**) הוא קרחון גדול, ברכס חבר העמים, בהרי המלכה מוד, באזור חוף דופק של אנטארקטיקה.

אורכו של הקרחון 56 קילומטרים.

הקרחון מנקז את נווה פיין; וזורם לכיוון צפון-מערב.

הקרחון נשפך אל קרחון בירדמור, בנקודת רנפרלי.

גובהו של הקרחון 1,465 מטרים מעל פני הים.

## היסטוריה
### גילוי הקרחון

הקרחון התגלה על ידי המשלחת האנטארקטית הבריטית (משלחת נמרוד), אשר חקרה את אנטארקטיקה בין השנים 1907–1909, בפיקודו של ארנסט שקלטון.

### מקור השם

שמו של הקרחון ניתן לו על ידי שקלטון.

שקלטון קרא לקרחון על שמו של סר ג'ון סקוט קלטי (John Scott Keltie), מזכיר החברה הגאוגרפית המלכותית.

## קישורים חיצוניים
* קרחון קלטי באתר הסקר הגאולוגי של ארצות הברית
* קרחון קלטי באתר הגאזט האנטארקטי של ממשלת ניו זילנד
* קרחון קלטי באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור קרחון קלטי
* מפת אזור קרחון קלטי

## הערות שוליים

קטגוריה:הרי המלכה מוד
קטגוריה:חוף דופק: קרחונים
מרפינו

**מרפינו** (ברוסית: **Марфино**) הוא ראיון של המחוז הצפון-מזרחי של העיר הפדרלית מוסקבה, שברוסיה. שטח הראיון הוא 2.26 קמ"ר ואוכלוסייתו מונה 35,579 תושבים (2020).

במשך 70 שנה, עד שמרפינו הפך לראיון עצמאי, הוא הצליח לבקר בחמישה ראיונים שונים. בשנת 1977, מרפינו הוא חלק מראיון קירובסקי במוסקבה. בשנת 1991 הוקם האוקרוג המוניציפלי מרפינו, ובשנת 1995 הוא מקבל מעמד של ראיון במוסקבה.

החלק הדרומי של ראיון מרפינו היה יישוב נפרד ונקרא קשיונקין לוג. עד כה, אחד מרחובות מרפינו נושא את השם הזה.

בראיון ממוקמות תחנות מטרו "ולדיקינו" ו"אוקרוז'נאיה".

## קישורים חיצוניים

* 

קטגוריה:מוסקבה: נפות
שפוויילר

**שפוויילר** (באנגלית: **Shepweiler**) הוא כלב שנוצר מביות הרועה הגרמני והרוטווילר בתחילת המאה העשרים ואחת והוא החל לצבור פרסום קצת לפני תחילת העשור השלישי של המאה העשרים ואחת.

הגובה הממוצע של השפוויילר הוא כ-60 סנטימטרים ומשקלו הממוצע הוא כ-63 קילוגרמים.

## אופי
השפוויילר הוא כלב הדורש דומיננטיות גבוהה מצד בעליו ובנוסף הוא כלב אנרגטי ואמין.

בנוסף הוא מסתדר עם חיות מחמד אחרות כל עוד הם מתאגדים כראוי.

## מאפיינים
לשפוויילר יש פרווה בעובי משתנה ובצבע שנע בין שחור לחום בהיר, ולרוב יש גם קצת פרווה לבנה (בעיקר באזור הבטן).

משום שהכלבים ששימשו ליצירתו (הרועה הגרמני והרוטווילר) הם כלבי שמירה אז גם השפוויילר הוא כלב שמתאים למשימה זו. בנוסף, לשפוויילר יש עוצמת נשיכה ונעילת לסת חזקות.

האינטליגנציה של השפוויילר גבוהה מאוד וקל מאוד לאלף אותו.

יכולת הלמידה של השפוויילר גבוהה גם כן. בנוסף, השפוויילר מבדיל בין ילדים ותינוקות למבוגרים ומתנהג אליהם בהתאם.

## קישורים חיצוניים

* 

## הערות שוליים

קטגוריה:גזעי כלבים
קטגוריה:גזעי כלבים מעורבים
יארוסלבסקי (נפה, מוסקבה)

**נפת יארוסלבסקי** (ברוסית: **Ярославский район**) היא נפה במחוז הצפון-מזרחי של העיר הפדרלית מוסקבה שברוסיה. שטחה הוא 7.99 קמ"ר ואוכלוסייתה מונה 98,272 תושבים (2020). עד לשנת 1991 הייתה חלק מנפת באבושקינסקי.

הנפה גובלת בשמורת הפארק הלאומית הממלכתית "לוסיני אוסטרוב" - מקום בילוי מועדף על תושבי הנפה.

תושבי נפת יארוסלבסקי ואורחי מוסקבה מציינים את רמת הנוחות הגבוהה, הפיתוח הקומפקטי והמיקום הנוח של הנפה. הציר המרכזי של הנפה הוא כביש יארוסלב. בשנים האחרונות הכביש המהיר זכה למראה של כביש מהיר ומודרני. הכיסוי שלו עבר מודרניזציה, משני צידי הכביש המהיר נבנו בתים חדשים עם רשת שלמה של חנויות שונות, מרכזי קניות, בתי קפה ושירותי צריכה אחרים.
## אתרים ראויים לציון
* האוניברסיטה המוסקבאית הממלכתית לבנייה 
* תיאטרון הדרמה המוסקבאי החדש
* "האנוי-מוסקבה" מרכז קניות ומלון דירות

## קישורים חיצוניים

* 

קטגוריה:מוסקבה: נפות
המתמחים

**המתמחים** היא תוכנית מציאות תיעודית ישראלית, בת 4 עונות המשודרת בערוץ קשת 12 ועוקבת אחרי מתמחים בבתי חולים בישראל תוך דגש על מקרים רפואיים בהם הם צריכים לטפל. בעונתה הראשונה זכתה הסדרה ברייטינג ממוצע של 21.5% והביאה לשיפור ביחסה של דעת הקהל באשר לתנאי העסקתם של המתמחים בבתי החולים בישראל, כתוצאה בכך המשיכה הסדרה לעונה נוספת.

## עונות
### עונה 1
צילומי העונה נערכו למשך שנתיים בין מחלקות המרכז הרפואי ע"ש חיים שיבא – תל השומר וכללה 7 פרקים שאורכו של כל אחד הוא 60 דקות. העונה שודרה בין התאריכים 16 ביוני 2016 - 4 באוגוסט 2016.

בעונה זו השתתפו המתמחים הבאים:
* ד"ר ליאור אונגר (נוירוכירורגיה).
* ד"ר בלה אונגר (רפואה פנימית וגסטרואנטרולוגיה).
* ד"ר חן שפטר (כירורגיה כללית).
* ד"ר ענבל שרון (כירורגיה כללית).
* ד"ר טל ויסמן (כירורגיית פה ולסת).

### עונה 2
עונה זו המשיכה ללוות את המתרחש במרכז הרפואי "שיבא" תל השומר ושודרה בחודשים יולי ואוגוסט 2017.

המתמחים המשתתפים בעונה זו הם:
* ד"ר חיה שוורץ (המחלקה הכירורגית).
* ד"ר אילון רם (כירורגיית לב-חזה).
* ד"ר שני גורן (כירורגיה כללית).
* ד"ר רות יוסוביץ' (רפואת אף אוזן גרון וניתוחי ראש צוואר).
* ד"ר סהר נדל (כירורגיית פה ולסת).
* ד"ר חן שפטר (כירורגיית כלי דם). השתתף בעונה הראשונה, אך בעונה זו הוא החל בהתמחות השנייה.
* ד"ר אמיר הדני (נוירוכירורגיה).

### עונה 3
עונה זו החלה בשידור ב-26 באוגוסט 2020 ועוקבת אחר המתמחים בבית חולים בילינסון שבפתח תקווה ובמרכז הרפואי "שיבא" תל השומר.
לעונה זו התווסף, לאחר תום העונה המתוכננת, פרק מיוחד בשם "לוחמי הקורונה", אשר מתעד את המתמחים שנאבקו בהתפרצות נגיף הקורונה בישראל.

המתמחים המשתתפים בעונה זו הם:
* ד"ר נתי בן שלום (נוירוכירורגיה).
* ד"ר ענבל ברוך (כירורגיית לב-חזה). מיועדת להיות מנתחת לב.
* ד"ר יוני ראובן (אף אוזן גרון)..
* ד"ר איה מור ששון (מומחית צעירה בגינקולוגיה ומיילדות).
* ד"ר נמרוד אבירן (מומחה בכירורגיה כללית, התמחות בטראומה וכירורגיה דחופה).

### עונה 4
עונה זו החלה ב-9 ביוני 2022.

### רייטינג

## קישורים חיצוניים
* 

* 
* 
* 

## הערות שוליים

קטגוריה:תוכניות מציאות תיעודיות ישראליות
קטגוריה:סדרות טלוויזיה רפואיות
קטגוריה:תוכניות טלוויזיה ישראליות שעלו לשידור בשנת 2016
קטגוריה:ערוץ 2: תוכניות וסדרות
קטגוריה:קשת: תוכניות וסדרות
גשר יבנה

**גשר יבנה** (מכונה לעיתים גם **הגשר הקופץ, הגשר [[ממלוכים|הממלוכי]] או גשר הקפיצה** בגלל בליטה במרכז הגשר שגרמה למכוניות לקפוץ אם נסעו במהירות) הוא מסוג גשר קשת שנבנה על ידי הממלוכים באזור מזרח יבנה שחוצה את נחל שורק, הגשר נמצא בסמוך למתחם ספורט, גינה ציבורית וכן בסמוך לגשר חדש המשמש את כביש 410.

## היסטוריה
ממוזער|הצד הפונה למורד הגשר בשנת 2010
בשנת 1244 נכבשה יבנה על ידי הממלוכים מידי הצלבנים, הממלוכים חיברו את יבנה אל דרך הדואר ולאחר מכן הקימו גשר בסמוך ליבנה.

הגשר היה אחד מסדרת של גשרים שנבנו על ידי הסולטאן בייברס במצרים וארץ ישראל. הגשר נחקר לראשונה בעידן המודרני על ידי הארכאולוג הצרפתי, שארל קלרמון-גנו. מטרתם העיקרית של גשרים אלה הייתה להקל על התנועה והמעבר של צבאותיו של בייברס בין אזור מצרים לצפון סוריה והלבנט. הגשר השני היה גשר לוד מצפון לעיר לוד.

לפי קלרמון-גנו הגשר הוקם בערך בשנת 1273.

מקס ון ברך, שבחן את הגשר בסוף המאה ה-19 ומצא כי הגשר הכיל כמות גדולה של חומרי בנייה מהתקופה הצלבנית בארץ ישראל.

ממזרח לגשר עוברת מסילת ברזל, המסילה הונחה על ידי הצבא הבריטי בדרכו ממצרים במהלך מלחמת העולם השנייה.

אורך הגשר הוא 48 מטרים והרוחב שלו הוא 11 מטרים, הגשר מורכב משלוש קשתות, כ־2 מזחים מרכזיים.

## קישורים חיצוניים

## הערות שוליים

קטגוריה:ישראל: גשרים
קטגוריה:יבנה: מבנים
קטגוריה:נחל שורק
יבנה
סברני (נפה, מוסקבה)

**נפת סברני** (ברוסית: **район Северный**; מילולית: "הנפה הצפונית") היא נפה במחוז הצפון-מזרחי של העיר הפדרלית מוסקבה שברוסיה. שטחה הוא 10.29 קמ"ר ואוכלוסייתה מונה 38,633 תושבים (2020).

סברני ממוקמת מעבר לכביש הטבעת של מוסקבה לאורך כביש דמיטרובסקויה, בין כביש הטבעת של מוסקבה לעיר דולגופרודני.

בשנת 2017, על פי מחקרי יאנדקס, סברני הוכרה בתור הנפה הגרועה ביותר במוסקבה, בשל נגישות תחבורתית נמוכה, תשתיות ואיכות חיים ברמה ירודה.
## אתרים ראויים לציון
* תחנת סברניה להכנת מים (חברת אספקת מים של מוסוודוקנאל, חברת המים הגדולה ברוסיה)
* אחוזת וינוגרדובו
* תחנת המטרו פיזטך  של הקו ליובלינסקו-דמיטרובסקאיה

## קישורים חיצוניים

* 

קטגוריה:מוסקבה: נפות
עובדיה פורת

**עובדיה פורת** (24 ביוני 1911 – 9 בדצמבר 1995) היה חלוץ, חבר ב"קבוצת הכובש", ממקימי הקיבוצים רמת הכובש ועינת, דיפלומט, פעיל ההגנה ופעיל ההסתדרות הכללית של העובדים בארץ ישראל. בעת הקמת קיבוץ עינת, פורת היה מזכיר הקיבוץ, ובין השנים 1951 ו-1953 כיהן כראש המועצה האזורית השרון התיכון, שבה נמצא הקיבוץ.

## ביוגרפיה
פורת נולד לשרה ולרב יוסף יוסלביץ', בעיירה דבינסק, שבלטביה, שהייתה אז ב. בעיירה נמשכה הפעילות הדתית והציונית גם אחרי המהפכה הרוסית (1917). פורת שלט בשפה העברית מילדות. הוא למד בחדר, בישיבה ובבית ספר תיכון "תחכמוני". הוא הצטרף לתנועת "השומר הצעיר" ובהמשך ל"", ובשנת 1929 עלה לארץ ישראל. הוא הצטרף לקבוצת ההכשרה "הכובש" בכפר סבא, וחלה בקדחת.

פורת וחבריו ניסו לכפות על פרדסני נס ציונה עבודה עברית. בשנת 1932 הם הקימו את הקיבוץ "רמת הכובש". בשנת 1934 יצא פורת בשליחות ההסתדרות לפולין. שם הפך לפעיל ההעפלה.

עם חזרתו ארצה, פורת היה פעיל ארגון ההגנה. הוא התחפש לרב כדי לערוך סדר פסח לאסירים בכלא עכו. אולם משימתו העיקרית הייתה יצירת קשר בינם לבין פעילי הארגון, שמחוץ לכלא. ב-1936 מונה לאיש קשר בין הנוטרים לבין ההגנה והמחלקה המדינית של הסוכנות היהודית. תפקיד הכיסוי שלו היה איש סעד, המטפל ברווחת הנוטרים. עוד באותה שנה חזר לקיבוץ.

בעת המרד הערבי הגדול הייתה רמת הכובש בחזית המאבק, ופורת וחבריו הגנו על היישוב והדרכים סביבו, וספגו אבדות כבדות מהפורעים הערבים. בנובמבר 1943 פשט הצבא הבריטי על רמת הכובש וחיפש נשק ומעפילים. חברי הקיבוץ לא חשפו דבר. ב-1945 נשלח פורת לארצות הברית להסברה על היישוב היהודי בארץ ישראל והצורך בחיזוק העלייה לאחר השואה. הוא גם גייס מתנדבים לעזרת "ההגנה" ורכש נשק. הוא שב לארץ ב-1947, והתברר כי הפך בארצות הברית למבוקש בעוון הברחת נשק.

בשנת 1951, לאחר ויכוחים רבים, שבקיבוץ רמת הכובש הגיעו תכופות לאלימות פיזית, הוחלט על הפילוג בתנועה הקיבוצית. עובדיה וקבוצה גדולה של חברים, תומכי מפא"י, נטשו את קיבוץ רמת הכובש בידי תומכי מפ"מ, והקימו את קיבוץ עינת. בעינת, פורת שימש כמזכיר הקיבוץ ובין השנים 1951 ו-1953 כיהן כראש המועצה האזורית השרון התיכון, בה נמצא הקיבוץ.

עם סיום תפקידו כמזכיר הקיבוץ, הצטרף פורת לפעילות ההסתדרות הכללית של העובדים בארץ ישראל. הוא שימש כמבקר הפנימי שלה. בתפקידו מנע בזבזנות בהסתדרות.

עובדיה התחתן עם רעייקה, ולזוג נולדו שלושה ילדים.

## קישורים חיצוניים
* עובדיה פורת באתר האנציקלופדיה לחלוצי היישוב ובוניו

## הערות שוליים

קטגוריה:אנשי העלייה הרביעית
קטגוריה:ישראלים ילידי האימפריה הרוסית
קטגוריה:לוחמי ההגנה
קטגוריה:מייסדי קיבוצים
קטגוריה:רמת הכובש: אישים
קטגוריה:עינת: אישים
קטגוריה:אישים הקבורים בעינת
קטגוריה:פעילי ההסתדרות הכללית
קטגוריה:בוגרי החלוץ הצעיר
קטגוריה:ראשי המועצה האזורית דרום השרון
קטגוריה:ישראלים שנולדו ב-1911
קטגוריה:ישראלים שנפטרו ב-1995
המבחנים האמריקאים באתלטיקה לאולימפיאדת ריו דה ז'ניירו 2016

**המבחנים האמריקאים באתלטיקה ל[[אתלטיקה באולימפיאדת ריו דה ז'ניירו (2016)|אולימפיאדת ריו דה ז'ניירו (2016)]]** נערכו באצטדיון היוורד, יוג'ין, אורגון בארצות הברית מה-1 ביולי ועד ל-10 ביולי 2016 והתמקדו ב-40 ענפים. המבחנים מהווים באותה שנה את אליפות ארצות הברית באתלטיקה.

על מנת להשתתף באולימפיאדה על הספורטאיות והספורטאים נדרש לסיים בין שלושת המקומות הראשונים בתחרות ולקבוע את הקריטריון האולימפי.

בסופו של דבר, האתלטיות והאתלטים האמריקאיים שיצגו את ארצות הברית במשחקים האולימפיים בריו דה ז'ניירו זכו ב-32 מדליות בסך הכל, מהן 13 זהב, 10 כסף ו-9 ארד, יותר מכל מדינה אחרת.

## תוצאות האתלטיות
* מתחת לכל אתלטית מצוין המיקום במשחקים האולימפיים עצמם והתוצאה אותה היא השיגה.
### מקצועות המסלול

* ל"ה - לא השתתפה

### מקצועות השדה

* ל"ה - לא השתתפה

## תוצאות האתלטים
* מתחת לכל אתלט מצוין המיקום במשחקים האולימפיים עצמם והתוצאה אותה הוא השיג.
### מקצועות המסלול

* ל"ה - לא השתתף

### מקצועות השדה

* ל"ה - לא השתתף

## ראו גם
* אתלטיקה באולימפיאדת ריו דה ז'ניירו (2016)

## קישורים חיצוניים

קטגוריה:ארצות הברית: תחרויות אתלטיקה
Living the Blues

**Living the Blues** (בתרגום חופשי: **לחיות את הבלוז**) הוא אלבום האולפן השלישי של להקת הרוק בלוז האמריקאית קנד היט. האלבום היה אלבום כפול ויצא לקראת סוף שנת 1968. היה זה אחד האלבומים הכפולים הראשונים שהגיעו גבוה במצעדי המכירות.
## הפקה
האלבום כלל את השיר "Going Up the Country", אשר היה לשיר המצליח ביותר של הלהקה בכל הזמנים, לצד "On the Road Again", שיצא אלבום קודם. האלבום הוא הראשון מבין אלבומי הלהקה שבו ישנו תפקיד פסנתר, אותו מבצע ג'ון מייאל. מאייל מנגן בשירים "Walking by Myself" ו־"Bear Wires", אך הוא לא הצטרף רשמית ללהקה ולא ניגן באלבומים מאוחרים יותר. באלבום שיר באורך יותר מ־20 דקות בשם "Parthenogenesis" ושיר אחד המחולק לשניים בשם "Refried Boogie" שהוא הקלטה של הופעה חיה באורך של יותר מ־40 דקות.

באלבום מנגנים ההרכב ה"קלאסי" של הלהקה הכולל את אלן וילסון (כתיבה, שירה, גיטרה, מפוחית פה), בוב הייט (שירה, כתיבה, מפוחית פה), הנרי וסטין (גיטרה מובילה), לארי טיילור (גיטרה בס) ואדולפו דה לה פארה (מערכת תופים, כלי הקשה). השיר "Going Up the Country" שכתב ושר וילסון זכה לביקורות חיוביות ביותר, הגיע למקום 11 במצעד הבילבורד הוט 100, ולמקום 19 במצעד הסינגלים הבריטי. האלבום היה בין 20 האלבומים הנמכרים ביותר לאחר יציאתו בארצות הברית. שנים מאוחר יותר הוציא מתופף הלהקה, אדולפו דה לה פארה, ספר המגולל את תולדותיה של הקבוצה, אשר נקרא "Living the Blues" על שם האלבום.

## רשימת רצועות

## קישורים חיצוניים

קטגוריה:אלבומי קנד היט
קטגוריה:אלבומי חברת ליברטי רקורדס

## הערות שוליים
גוסטבו מרמנטיני

**גוסטבו מרמנטיני דוס סנטוס** (בפורטוגזית: **Gustavo Marmentini dos Santos**; נולד ב-8 במרץ 1994) הוא כדורגלן עבר ברזילאי ששיחק בעמדת הקשר התקפי.

## קריירה
מרמנטיני התחיל את הקריירה שלו באתלטיקו פרנאאנסה, ובעונת , הצטרף לקבוצה הבוגרת.

ב-12 באוגוסט 2014 הושאל לדלהי דינמוס מהסופר ליג ההודי. ב-14 באוקטובר, ערך את הופעת הבכורה שלו בקבוצה בתיקו 0-0 נגד פונה סיטי.

בתחילת עונת  חזר לפרנאאנסה. באוגוסט של אותה עונה הושאל לגואראטינגוטה, אך כעובר זמן קצר חזר לדליה דינמוס.

בעונת  הושאל ללוורדנסה, עונה לאחר מכן לסמפאיו קוראה. בחצי הראשון של עונת , הצטרף לגרמיו אוסאסקו אודקס.

ב-7 ביולי 2018 חתם באלאשקרט ירוואן מליגת העל הארמנית. בעונת  רשם את עונת השיא שלו, כאשר כבש 11 שערים ב-24 משחקים.

ב-26 ביולי 2020 חתם בהפועל חדרה מליגת העל.

ב-3 בפברואר 2022 חתם בהפועל באר שבע בהשאלה לחצי עונה עם אפשרות לרכישה. יומיים לאחר מכן ערך את הופעת הבכורה בהפסד 0–1 למכבי נתניה. בסופו של דבר לא המשיך בהפועל באר שבע. ב-22 ביולי 2022 חתם בלאמיה. ב-24 בדצמבר 2022 חתם במכבי בני ריינה.

ב-31 באוגוסט 2023 מרמנטיני חתם בפיוניק ירוואן מליגת העל הארמנית.ואז עבר לאלשקרט מליגת העל הארמנית.

## תארים
;אלאשקרט
* הגביע הארמני: 2018/2019 

**[[הפועל באר שבע]]**
* גביע המדינה: 2021/2022

## קישורים חיצוניים

* 

## הערות שוליים

קטגוריה:כדורגלנים ברזילאים
קטגוריה:קשרי כדורגל ברזילאים
קטגוריה:כדורגלני אתלטיקו פרנאאנסה
קטגוריה:כדורגלני אודישה
קטגוריה:כדורגלני אל-איתיחאד כלבה
קטגוריה:כדורגלני אלאשקרט ירוואן
קטגוריה:כדורגלני הפועל חדרה
קטגוריה:כדורגלני הפועל באר שבע
קטגוריה:כדורגלני לאמיה 1964
קטגוריה:כדורגלני מכבי בני ריינה
קטגוריה:כדורגלני פיוניק ירוואן
קטגוריה:כדורגלנים זרים בישראל
קטגוריה:ספורטאים ברזילאים באיחוד האמירויות הערביות
קטגוריה:ספורטאים זרים בארמניה
קטגוריה:ספורטאים ברזילאים בישראל
קטגוריה:ספורטאים ברזילאים ביוון
קטגוריה:ברזילאים שנולדו ב-1994
ה.ס וונג

**ה.ס וונג** (במנדרינית תקנית: **王小亭** נולד ב-1900 - 9 במרץ 1981) היה צלם עיתונות סיני. צילומו המפורסם ביותר הוא "יום שבת העקוב מדם", תצלום של תינוק בוכה, זמן קצר לאחר הפצצת תחנת הרכבת הדרומית של שאנגחאי  בסין על ידי כוחות יפנים במסגרת קרב שאנגחאי  שנערך במלחמת סין–יפן השנייה.

## קריירה
בשנת 1920 ו-1930, עבד וונג בסין כצלם עם מספר סוכנויות שונות. התצלום המפורסם שלו, יום שבת העקוב מדם", נודע במספר שמות כגון "התינוק הסיני", "התינוק הסיני חסר האם", "התינוק בתחנת הרכבת בשאנגחאי" ו"תינוק שאנגחאי, צולמה במהלך קרב שאנגחאי במלחמת סין-יפן השנייה. בתצלום נראה תינוק בוכה היושב לבדו על רציף תחנת הרכבת ההרוסה, כשלגופו בגדים הנראים שרופים ומוכתמים בדם. התצלום עורר סערה ציבורית ונחשב לאחד התצלומים המשפיעים ביותר בעולם. בתוך שנה מיום פרסומו, התצלום נראה על ידי יותר מ-136 מיליון איש. בשנת 2010, זכה וונג בפרס כעיתונאי אסיאתי-אמריקאי על ידי התאחדות העיתונאים האמריקאית האסיאתית.

וונג צילם סרטי חדשות נוספים המכסים את ההתקפות היפניות בסין, כולל קרב שוז'ו  במאי 1938 והפצצות האוויר בגואנגג'ואו בחודש יוני. לעיתים הוא העמיד את עצמו בסכנה על מנת לצלם. פעם נקלע לאזור שהופצץ על ידי מטוסים יפניים. לאחר שהכעיס את היפנים על ידי תיעוד האלימות של התקפותיהם, ממשלת יפן הקצתה סכום של 50,000 דולר על מי שיסגירו לרשויות. בסין, פעל וונג בהגנה בריטית, אך המשיך להיות נתון לאיומי מוות של לאומנים יפנים אשר גרמו לו לעזוב את שאנגחאי עם משפחתו ולעבור להתגורר בהונג קונג.

## חיים מאוחרים
וונג עבר לטייפה בשנות השבעים ונפטר מסוכרת בביתו בגיל 81 ב-9 במרץ 1981.

## ראו גם
*יום שבת העקוב מדם

## קישורים חיצוניים

## הערות שוליים

קטגוריה:צלמי מלחמה
קטגוריה:צלמי עיתונות
קטגוריה:ילידי 1900
קטגוריה:סינים שנפטרו ב-1981
אקינשולה אקיניימי

**אקינשולה אקיניימי** (בנורווגית: **Akinshola Akinyemi**; נולד ב-12 ביולי 1993) הוא כדורגלן נורווגי המשחק בעמדת הבלם בגרורוד.

## קריירה
אקינשולה התחיל את הקריירה שלו בקבוצת הילדים של הולמליה ולאחר מכן הצטרף למחלקת הנוער של וולרנגה. ב-10 באוגוסט 2012, אקינשולה ערך את הופעת הבכורה שלו בקבוצה בניצחון 1–3 נגד אוד גרינלנד.

בקיץ  איקיינמי, חתם בדרובאק-פרוגן ולאחר מכן חתם בגרודוד.

לקראת עונת  חתם בפרדריקסטאד.

בינואר , חתם אקינשולה בסאנס אולף.

בקיץ  חתם אקינשולה בלוקומוטיב פלובדיב מליגת העל הבולגרית, קבוצתו הראשונה מחוץ לנורווגיה.

ב-27 באוגוסט 2020 חתם במכבי נתניה מליגת העל, ב-29 בינואר 2021 שוחרר מהקבוצה.

בקיץ , אקיניימי חתם ברופוס.

## תארים
; לוקומוטיב פלובדיב
*הגביע הבולגרי: 

## קישורים חיצוניים

## הערות שוליים

קטגוריה:כדורגלנים נורווגים
קטגוריה:בלמי כדורגל נורווגים
קטגוריה:כדורגלני וולרנגה
קטגוריה:כדורגלני פרדריקסטאד
קטגוריה:כדורגלני סאנס אולף
קטגוריה:כדורגלני לוקומוטיב פלובדיב
קטגוריה:כדורגלני מכבי נתניה
קטגוריה:ספורטאים זרים בבולגריה
קטגוריה:ספורטאים זרים בישראל
קטגוריה:כדורגלנים זרים בישראל
קטגוריה:נורווגים שנולדו ב-1993
מייקל אומוה

**מייקל ג'וניור אומוה** (באנגלית: **Michael Junior Omoh**; נולד ב-29 באוגוסט 1991) הוא כדורגלן ניגרי, המשחק בעמדת הקשר בכזמה.

## קריירה
אומוה התחיל את הקריירה שלו בקבוצת הכדורגל של דלכורד. בעונת , הצטרף לאסטרסונד מליגת המשנה השוודית, והיה שותף לעלייה של הקבוצה לליגת העל השוודית בסיום העונה, לראשונה בתולדותיה. במהלך עונת , חתם בארברו.

בקיץ , חתם בפוליטכניקה יאשי מליגת העל הרומנית.

ב-17 באוגוסט 2020, אומוה חתם בהפועל כפר סבא מליגת העל. ב-25 בינואר 2021, חתם במכבי אחי נצרת

ב-19 ביולי 2021, אומוה חזר לרומניה וחתם באקדמיקה קליניקן.

ב-10 בינואר 2022 חתם אומוה בפארול קונסטנצה.

בקיץ  הצטרף לכזמה מליגת העל הכוויתית.

## קישורים חיצוניים

## הערות שוליים

קטגוריה:כדורגלנים ניגרים
קטגוריה:קשרי כדורגל ניגרים
קטגוריה:וארי: כדורגלנים
קטגוריה:כדורגלני אסטרסונד
קטגוריה:כדורגלני ארברו
קטגוריה:כדורגלני מיילבי
קטגוריה:כדורגלני פוליטכניקה יאשי
קטגוריה:כדורגלני הפועל כפר סבא
קטגוריה:כדורגלני מכבי אחי נצרת
קטגוריה:כדורגלני אקדמיקה קליניקן
קטגוריה:כדורגלני פארול קונסטנצה
קטגוריה:כדורגלנים זרים בישראל
קטגוריה:ניגרים שנולדו ב-1991
משה זטלנד

**משה זטלנד** (2 בנובמבר 1892 – 4 באוקטובר 1960) היה ממייסדי תנועת "החלוץ" וממיסדי המושב ירקונה והיה ראש המועצה האזורית הירקון בין השנים 1952 ו-1957.

## קורות חייו

זטלנד נולד בצ'רניגוב, פלך קיוב, באוקראינה, שהייתה בתחומי האימפריה הרוסית. אביו, חיים, היה סוחר עץ. אמו הייתה דבוסיה לבית פוטפובסקי. זטלנד למד בחדר מתוקן ובבית ספר חילוני בצ'רניגוב.

זלטנד היגר לארצות הברית ב-1910. שם גר תחילה במילווקי. הוא היה פעיל שם בתנועת "פועלי ציון". משם עבר לוושינגטון די. סי., בה סייע לדוד בן-גוריון וליצחק בן צבי בפעילות ציונית, בתקופת מלחמת העולם הראשונה. בין השאר, סייע בהקמת תנועת "החלוץ" באמריקה. בשנת 1917 זטלנד עבר ללוס אנג'לס, ולמד בה חקלאות.

ב-1918 עלה לארץ ישראל עם הגדוד העברי, ושירת בו בארץ עד 1920. משה זטלנד נישא לשרה בת אברהם ירמיצקי, ב-1921. לזוג נולד בן.

ב-1923 הם עברו לתל אביב. זטלנד עבד בנגריה, נבחר כחבר למועצת פועלי תל אביב-יפו ולמזכיר אגודת פועלי העץ. ב-1928 ניהל את התעבורה בהקמת מפעל-רוטנברג בנהרים.

בשנת 1932–1933 היה ממייסדי המושב ירקונה. הקבוצה החלה להתארגן לעלייה לקרקע משנת 1925, אך היה קושי במציאת קרקע עבורם. הקבוצה לא הייתה שייכת לשום התארגנות מיישבת גדולה, ולכן גם סבלה מתקציבים נמוכים. חבריה גרו בצריפים זולים עד שנות ה-50 של המאה ה-20.

ב-1933 יסד את הקואופרטיב לתובלה "המרץ" ומ-1935 ניהל את המשלוחים במרכז "תנובה" בתל אביב. זטלנד היה חבר בארגון המחתרת, "ההגנה".

זטלנד היה ראש המועצה האזורית הירקון בין השנים 1952 ו-1957. בשטח המועצה מצוי המושב "ירקונה", שבו הוא גר.

זטלנד נפטר ב-7 באוקטובר 1960 ונקבר בבית העלמין ירקונה־גני עם.

## קישורים חיצוניים

*משה זטלנד באתר האנציקלופדיה לחלוצי היישוב ובוניו

## הערות שוליים

קטגוריה:ראשי המועצה האזורית דרום השרון
קטגוריה:אנשי העלייה השנייה
קטגוריה:לוחמי ההגנה
קטגוריה:מייסדי מושבים
קטגוריה:ירקונה: אישים
קטגוריה:ישראלים ילידי האימפריה הרוסית
קטגוריה:אישים הקבורים בבית הקברות ירקונה-גני עם
קטגוריה:ישראלים שנולדו ב-1892
קטגוריה:ישראלים שנפטרו ב-1960
שאנדור ארדש

**שאנדור ארדש** (בהונגרית: **Erdős Sándor**; נולד ב-21 באוגוסט 1947) הוא סייף יהודי-הונגרי אלוף אולימפי (מינכן 1972) ופעמיים אלוף עולם (1970 ו-1971) בדקר קבוצתי.

## ביוגרפיה
בשנת 1965 התגייס לצבא. בשנת 1971 סיים ארדש לימודיו באוניברסיטת קרל מרקס לכלכלה (היום אוניברסיטת קורבינוס של בודפשט) בתואר בכלכלה, בשנת 1976 סיים את האוניברסיטה לחינוך גופני בתואר מאמן אמן בסייף. לאחר שפרש מספורט, עבד כאיש עסקים.

## קריירה בספורט
משנת 1960 היה סייף רומח ודקר ב-VSC בודפשט. בשנת 1965 הוא זכה במדליית זהב באליפות הונגריה לנוער בדקר והשתתף באליפות העולם לנוער ברוטרדם באותה השנה. באליפות העולם לנוער שנערכה בטהראן בשנת 1967 הוא זכה במדליית ארד בדקר אישי.

### אלוף הונגריה
בשנת 1969 זכה באליפות הונגריה בדקר קבוצתי.

### אלוף עולם קבוצתי
באליפות העולם שנערכה באנקרה בשנת 1970 הוא זכה במדליית זהב בתחרות דקר קבוצתי.

באליפות העולם שנערכה בווינה בשנת 1971 הוא זכה שוב במדליית זהב בתחרות דקר קבוצתי וסיים במקום רביעי בדקר אישי.

### אלוף אולימפי קבוצתי
באולימפיאדת מינכן (1972) הוא זכה במדליית זהב בדקר קבוצתי, לפני שווייץ וברית המועצות.

באליפות העולם שנערכה בגטבורג בשנת 1973 הוא זכה במדליית כסף בדקר קבוצתי.

באליפות העולם שנערכה בגרנובל בשנת 1974 הוא זכה במדליית ארד בדקר קבוצתי.

באליפות העולם שנערכה בבודפשט בשנת 1975 הוא זכה במדליית ארד בדקר קבוצתי.

באולימפיאדת מונטריאול (1976) הוא סיים במקום רביעי בדקר קבוצתי ובמקום שביעי בחרב קבוצתי.

באליפות העולם שנערכה בבואנוס איירס בשנת 1977 הוא סיים במקום רביעי בדקר קבוצתי.

## לקריאה נוספת
* המשחקים האולימפיים 1896–1976 - בודפשט, 1977 - 
* לאסלו הוואש: ספר הזהב של הספורט ההונגרי - בודפשט, 1982 - 
* מיקלוש בוצ'אק: איך האלופים האולימפיים שלנו חיים (166 אנשים ברחבי העולם) - 1998 (ללא מסת"ב)
* הלקסיקון החדש של רוואי.
* 
* 

## קישורים חיצוניים

* שאנדור ארדש, באתר הוועד האולימפי ההונגרי

קטגוריה:סייפים יהודים הונגרים
קטגוריה:אלופים אולימפיים מהונגריה
קטגוריה:אלופים אולימפיים יהודים
קטגוריה:אלופים אולימפיים: סייפים
קטגוריה:אלופי עולם יהודים
קטגוריה:סייפים באולימפיאדת מינכן (1972)
קטגוריה:משתתפים יהודים באולימפיאדת מינכן (1972)
קטגוריה:חברי היכל התהילה של הספורטאים היהודים: הונגרים
קטגוריה:יהדות בודפשט
קטגוריה:הונגריה: אישים בספורט
קטגוריה:בודפשט: אישים
קטגוריה:הונגרים שנולדו ב-1947
אורלי גרוסמן

**אורלי גרוסמן-כהן** (נולדה ב-31 במאי 1968) היא שחקנית נבחרת ישראל בכדורסל בעבר, טריאתלטית ופיזיותרפיסטית ישראלית.
אורלי גרוסמן כהן נכנסה היכל התהילה - כדורסל נשים

## ביוגרפיה
אורלי גרוסמן נולדה בתל אביב. למדה בתיכון עירוני א', ושירתה בצה"ל כמנהלת רכש. למדה פיזיותרפיה לתואר ראשון (סיימה ב-1993).

גרוסמן החלה את דרכה בספורט כמתאבקת ג'ודו ובגיל 12 החלה לשחק כדורסל.

בספטמבר 1990 עברה לשחק באוניברסיטת קונטיקט, איתה זכתה באליפות המזרח.

בקיץ 1991 השתתפה עם נבחרת ישראל לראשונה באליפות אירופה בכדורסל נשים שנערכה בישראל. נבחרת ישראל בהדרכת אפי בירנבוים ניצחה במשחק הראשון את נבחרת צ'כיה החזקה. אך הפסידה אחר כך את כל שאר המשחקים בטורניר.

בין השנים 1993–2007 עבדה כפיזיותרפיסטית במכבי שירותי בריאות, והחל מ-2007 היא בעלת קליניקה פרטית לטיפולי פיזיותרפיה.

## חיים אישיים
גרוסמן נשואה לדורון כהן, לשעבר כדורסלן מכבי פתח תקווה, ואם לשלושה.

## קישורים חיצוניים

* 
## הערות שוליים

קטגוריה:כדורסלניות נבחרת ישראל
קטגוריה:פיזיותרפיסטיות ישראליות
קטגוריה:סגל מכבי שירותי בריאות
קטגוריה:בוגרות תיכון עירוני א' (תל אביב)
קטגוריה:בוגרי תיכון עירוני א' (תל אביב)
קטגוריה:טריאתלטיות ישראליות
קטגוריה:טריאתלטים ישראלים
קטגוריה:כדורסלניות אליצור רמלה
קטגוריה:כדורסלניות אליצור חולון
קטגוריה:כדורסלניות אליצור תל אביב
קטגוריה:כדורסלני אוניברסיטת קונטיקט
קטגוריה:ישראליות שנולדו ב-1968
קטגוריה:ישראלים שנולדו ב-1968
רכס סיפל

**רכס סיפל** או **מצוק סיפל** (באנגלית: **Siple Ridge**) הוא רכס גבוה, בהרי קוורטרמיין, באזור חוף סקוט, בארץ ויקטוריה שבאנטארקטיקה.

אורכו של הרכס 6 קילומטרים, רוחבו של הרכס 0.9 קילומטרים.

גובהו של הרכס 2,570 מטרים מעל פני הים.

פסגת הרכס מכוסה קרח, אולם מקומות רבים בצוקיו התלולים אינם מכוסים קרח.

הרכס הוא הצפוני מבין שני הרכסים היוצאים מהר פד'ר.

## היסטוריה
### מקור השם

שמו של הרכס ניתן לו בשנת 1992 על ידי הוועדה המייעצת לשמות אנטארקטיים.

הרכס נקרא על שמה של רות ג'י. סיפל (Ruth J. Siple), אלמנתו של חוקר אנטארקטי הידוע פול סיפל, שהיה נשיא הכבוד ותומך פעיל של החברה האנטארקטית; ואורח הכבוד בחנוכת התחנה האנטארקטית אמונדסן-סקוט ב-9 בינואר 1975.

## קישורים חיצוניים
* רכס סיפל באתר הסקר הגאולוגי של ארצות הברית
* רכס סיפל באתר הגאזט האנטארקטי המשווה SCAR של ממשלת אוסטרליה
* מחשבון מרחקים - המרחק מרכס סיפל לאתרים סמוכים

## הערות שוליים

סיפל
סיפל
חאבי גראסיה (מאמן כדורגל)

**חאבייר גראסיה קארלוס** (בספרדית: **Javi Gracia**; נולד ב-1 מאי 1970), המוכר בקיצור כ**חאבי גראסיה**, הוא כדורגלן עבר ספרדי ומאמן כדורגל בהווה.

הוא הוביל את ווטפורד לגמר גביע ה-FA השני בתולדותיה בשנת 2019, אך פוטר מאוחר יותר באותה השנה.

## קריירת משחק
גראסיה נולד בפמפלונה, נווארה, והחל לשחק בצורה מקצועית באתלטיק בילבאו. בעונת 1992/1993, שיחק במדי ליידה, אשר שבה ללה ליגה לאחר היעדרות בת 43 שנים. הוא הבקיע 12 שערים בעונה זו והייתה לעונה הטובה בקריירה שלו.

הוא בילה את שש העונות הבאות בצמרת הליגה, ושיחק באופן קבוע גם במדי ריאל ויאדוליד וגם בריאל סוסיאדד. בשנת 1999 חזר לשחק בליגה הספרדית השנייה וחתם בויאריאל, הוא עזר למועדון מולנסיה לעלות ללה ליגה לאחר שנת היעדרות אחת. הוא שיחק עמה באופן קבוע גם בלה ליגה.

בפברואר 2003, לאחר שכמעט ולא שיחק בעונה וחצי האחרונות שלו בוויאריאל, חתם בקורדובה מהליגה השנייה. ביוני 2004 פרש ממשחק פעיל. הוא הופיע בסך הכול ב-229 משחקים בלה ליגה במהלך תשע עונות, בהן כבש 17 שערים.

## קריירת אימון
גראסיה החל את קיירת האימון שלו בקבוצת הנוער של ויאריאל, לאחר מכן אימן בליגה הספרדית השלישית, שם אימן את קבוצת Pontevedra CF.

בשנים 2008–2009, עדיין בליגה השלישית, הצליח לעלות ליגה עם קדיס, אך פוטר באמצע העונה שלאחר מכן. בעונת 2010/2011, אימן בוויאריאל ב'.

לאחר שנה בה אימן את קרקירה מליגת העל היוונית, חזר לארצו והוביל את אלמריה חזרה ללה ליגה אך עזב את המועדון ביוני 2013. ב-4 בספטמבר אותה שנה אימן לראשונה בלה ליגה כשמונה למאמנה של אוססונה.

ב-30 במאי 2014 מונה למאמנה החדש של מלאגה. בשנתיים בהן אימן את הקבוצה, הוביל אותה למקום התשיעי והשמיני בהתאמה.

לפני פתיחת עונת 2016/2017 מונה למאמנה של רובין קאזאן מליגת העל הרוסית. לאחר שסיים רק מקום התשיעי בליגה, עזב את המועדון.

ב-21 בינואר 2018 מונה למאמנה של ווטפורד מהפרמייר ליג כשחתם על חוזה ל-18 חודשים בעקבות פיטוריו של מרקו סילבה. בעונת 2018/2019, הוביל את המועדון לגמר הגביע האנגלי בפעם השנייה בתולדותיו. הוא פוטר ב-7 בספטמבר 2019, לאחר פתיחה גרועה של עונת 2019/2020 כשהקבוצה עם נקודה אחת בלבד.

גראסיה חזר לאמן בלה ליגה, כשמונה ב-27 ביולי 2020 למאמנה של ולנסיה. הוא פוטר ממנה קרוב לסיום עונת 2020/2021.

ב-21 בפברואר 2023 הוא שב לאנגליה כמאמנה הראשי של לידס יונייטד מהפרמייר ליג, כשהוא מחליף בתפקיד את ג'סי מארש שפוטר מן המועדון. בהודעת המועדון נאמר כי חוזהו של גראסיה יהיה גמיש אך לא פירט מעבר לכך. המועדון ציין כי מינויו של גראסיה לתפקיד כפוף להנפקת אשרת עבודה עבורו באנגליה. גראסיה פוטר מתפקידו בלידס ב-3 במאי 2023 לאחר שהקבוצה בניהולו השיגה שלושה ניצחונות בלבד מתוך שנים עשר משחקים.

## חיים אישיים
הוריו של גראסיה היו מורים. הוא נשוי ואב לשלושה בנים.

## תארים
### כשחקן
#### [[ליידה (כדורגל)|ליידה]]
* אליפות הליגה הספרדית השנייה: 1992/1993

### אישיים כמאמן
* מאמן החודש בפרמייר ליג: אוגוסט 2018

## קישורים חיצוניים

## הערות שוליים

קטגוריה:קשרי כדורגל ספרדים
קטגוריה:כדורגלנים ספרדים
קטגוריה:כדורגלני אוססונה
קטגוריה:כדורגלני אתלטיק בילבאו
קטגוריה:כדורגלני ליידה
קטגוריה:כדורגלני ריאל ואיאדוליד
קטגוריה:כדורגלני ויאריאל
קטגוריה:כדורגלני קורדובה
קטגוריה:פמפלונה: כדורגלנים
קטגוריה:מאמני אוססונה
קטגוריה:מאמני כדורגל ספרדים
קטגוריה:מאמני אלמריה
קטגוריה:מאמני מאלגה (כדורגל)
קטגוריה:מאמני רובין קאזאן
קטגוריה:מאמני ווטפורד
קטגוריה:מאמני ולנסיה
קטגוריה:מאמני א-סד
קטגוריה:ספרדים שנולדו ב-1970
פרוטון טיארה

**פרוטון טיארה** (במלאית: **Proton Tiara**, באנגלית: **Proton Tiara**) - היא מכונית סופרמיני מתוצרת יצרנית הרכב המלזית PROTON Holdings  אשר יוצרה במלזיה בין השנים 2000 – 1996.

דגם "פרוטון טיארה" מבוסס על דגם סיטרואן AX מתוצרת סיטרואן.

## "פרוטון טיארה"

* יוצרו 30,000 יחידות
* 5 דלתות האצ'בק.
* 5 נוסעים.
* מנוע קדמי.
* מנוע בנזין 1.1 ליטר מתוצרת קבוצת PSA (מנועים המורכבים בדגמי טלבו, סיטרואן, פיג'ו ו-רנו) סדרה "PSA-Renault X-Type engine"  סוג מנוע "XW3".
* סוג הנעה: הנעה קדמית 4x2.
### רמות גימור
* "GL"
* "GLi"

## גלריה

קובץ:Proton Tiara (rear), Kuala Lumpur.jpg | "פרוטון טיארה"
קובץ:1996-2000 Proton Tiara in George Town, Penang.jpg | "פרוטון טיארה"
קובץ:Proton tiara.jpg | "פרוטון טיארה"
קובץ:Proton Tiara (first generation) (rear), Serdang.jpg | "פרוטון טיארה"


## ראו גם
* פרוטון ג'וארה
* פרוטון ארנה
* פרוטון וירה
* פרוטון פוטרה
* פרוטון אינספירה

## קישורים חיצוניים

* 
* פרוטון - אתר היצרן (proton.com)

## הערות שוליים

קטגוריה:מכוניות סופרמיני
קטגוריה:דגמי מכוניות שהושקו ב-1996
קטגוריה:כלי רכב המורכבים במלזיה
ג'ייק ליימן

**ג'ייק דאגלס ליימן** (באנגלית: **Jake Douglas Layman**; נולד ב-7 במרץ 1994) הוא כדורסלן אמריקאי, המשחק בקבוצת מינסוטה טימברוולבס מליגת ה-NBA, בעמדת הסמול פורוורד.

## קריירת מכללות
ליימן נולד וגדל בעיר רנת'אם שבמסצ'וסטס, ובשנת 2012 החל ללמוד באוניברסיטת מרילנד. לאורך 4 עונותיו בקבוצת הכדורסל של האוניברסיטה ("מרילנד טראפינס") רשם ממוצעים של 10.2 נקודות ו-4.8 ריבאונדים למשחק, ובעונת 2015/2016 סייע לקבוצה להעפיל לשלב שמינית גמר טורניר אליפות המכללות (NCAA Sweet Sixteen), לראשונה מזה 13 שנים.

## קריירת משחק מקצועית
### פורטלנד טרייל בלייזרס
בדראפט ה-NBA 2016 נבחר ליימן בבחירה ה-47 על ידי אורלנדו מג'יק, ומיד הועבר בטרייד לפורטלנד טרייל בלייזרס. במשחק הבכורה שלו ב-NBA שותף ב-8 דקות משחק בלבד, אולם הצטיין עם 5 שלשות ו-17 נקודות, בהפסד פורטלנד מול גולדן סטייט ווריורס. ב-5 בפברואר 2019 קלע שיא קריירה של 25 נקודות, בהפסד קבוצתו מול מיאמי היט. בעונת  זכה לראשונה למקום קבוע ברוטציית הקבוצה, והעפיל עמה לגמר האזור המערבי, בו הובסה על ידי הווריורס בתוצאה 0–4.

### מינסוטה טימברוולבס
לקראת עונת  סיכם על חוזה ל-3 עונות במינסוטה טימברוולבס, והועבר אליה בעסקת "חתימה והעברה" (Sign-and-trade), תמורת זכויות הדראפט על בויאן דובלביץ'. בעונתו הראשונה בקבוצה קלע שיא קריירה של 9.7 נקודות בממוצע למשחק, אך שותף ב-23 משחקים בלבד, בשל פציעה בבוהן.

## סטטיסטיקות הקריירה
### בעונה הסדירה של ה-NBA

### בפלייאוף ה-NBA

## קישורים חיצוניים

## הערות שוליים

קטגוריה:אמריקאים ילידי מסצ'וסטס
קטגוריה:כדורסלנים אמריקאים
קטגוריה:מסצ'וסטס: כדורסלנים
קטגוריה:כדורסלני אוניברסיטת מרילנד
קטגוריה:בחירות דראפט של אורלנדו מג'יק
קטגוריה:כדורסלני פורטלנד טרייל בלייזרס
קטגוריה:כדורסלני וינדי סיטי בולס
קטגוריה:כדורסלני מינסוטה טימברוולבס
קטגוריה:אמריקאים שנולדו ב-1994
טיארה (פירושונים)

טיארה מערבית: طَيَّارَة - אווירון, עפיפון (בסלנג). בערבית, טיארה פירושו גם מטוס.

טִיאָֿרָה - לפי מילון ספיר:
# מִצנֶפֶת פַּרסית קדוּמה. הטיאָרה הייתה כיסוי ראש של מלכים ושל כוהנים פרסיים
# הכתר המשולש של האַפּיפיור
# קישוט ראש לנשים עם יהלומים

קטגוריה:פירושונים